open-index/open-wikipedia-markdown huggingface dataset:
কাট্টলী নুরুল হক চৌধুরী উচ্চ বিদ্যালয়

**কাট্টলী নুরুল হক চৌধুরী উচ্চ বিদ্যালয়** বাংলাদেশের চট্টগ্রাম জেলায় অবস্থিত একটি মাধ্যমিক স্তরের শিক্ষাপ্রতিষ্ঠান। ঐতিহ্যবাহী এই শিক্ষাপ্রতিষ্ঠানটি ১৯৪১ সালে প্রতিষ্ঠিত হয়।

## অবস্থান
কাট্টলী নুরুল হক চৌধুরী উচ্চ বিদ্যালয়টি চট্টগ্রাম বিভাগের চট্টগ্রাম জেলার আকবরশাহ থানার কর্ণেলহাট এলাকায় অবস্থিত।

## ইতিহাস
চট্টগ্রামের কাট্টলী গ্রামের জমিদার হাসেম-নাজির পরিবারের পৃষ্ঠপোষকতায় কিছু দাতব্য জমি নিয়ে ১৯০৯ সালে কাট্টলী মাধ্যমিক ইংলিশ স্কুল ও ১৯২৬ সালে হাসেম নাজির দাতব্য চিকিৎসালয় প্রতিষ্ঠিত হয়। কাট্টলী মাধ্যমিক ইংলিশ স্কুলকে উচ্চ মাধ্যমিক স্তরে উন্নিত করতে এবং কলকাতা বিশ্ববিদ্যালয়ের অধিভুক্তি অর্জনের জন্য স্বনামধন্য শিক্ষাবিদ মৌলভী তমিজুর রহমান ও তৎকালীন কাট্টলী ইউনিয়ন পরিষদের চেয়ারম্যান ছিদ্দিক চৌধুরী ১৯৪১ সালে কলকাতায় হাসেম-নাজির পরিবারের নিকট আত্নিয় নুরুল হক চৌধুরীর সঙ্গে সাক্ষাৎ করে সহযোগিতা কামনা করেন। নুরুল হক চৌধুরী কলকাতার তৎকালীন উপাচার্য স্যার আশুতোষ মুখোপাধ্যায় এর নিকট উক্ত স্কুলটিকে কলকাতা বিশ্ববিদ্যালয়ে অধিভুক্ত করার আবেদন করলে তিনি এ ব্যাপারে নানা সরকারি দীর্ঘমেয়াদী সরকারি প্রক্রিয়ার কথা ব্যক্ত করেন। যেহেতু নুরুল হক চৌধুরী তৎকালীন বঙ্গিয় আইন পরিষদের সদস্য, কলকাতা বিশ্ববিদ্যালয়ের সিনেট সদস্য ও আইন বিভাগের অধ্যাপক এবং কলকাতা উচ্চ আদালতের আইনজীবী হিসেবে সকলের নিকট পরিচিত ছিলেন, স্যার আশুতোষ মুখোপাধ্যায়, নুরুল হক চৌধুরীর নামে স্কুলের নামকরণ হলে, উক্ত প্রক্রিয়া ছাড়াই অধিভুক্তি দেয়া যাবে বলে মত প্রকাশ করেন। তাই স্কুলটিকে ১৯৪১ সালে কাট্টলী নুরুল হক চৌধুরী হাই ইংলিশ স্কুল নামে নামকরণ করা হয় এবং কলকাতা বিশ্ববিদ্যালয়ের অধিভুক্তি প্রদান করা হয়। এ সময় নুরুল হক চৌধুরী উক্ত স্কুলটির নতুন অবকাঠামো নির্মাণের জন্য মৌলভী তমিজুর রহমানকে নগদ অর্থ প্রদান করেন।

## বর্তমান অবস্থা
বিদ্যালয়টি ৩.১২ একর জমির উপর অবস্থিত। এতে নব নির্মিত ৫ তলা বিশিষ্ট একাডেমিক ৬ষ্ঠ থেকে ১০ম শ্রেণী পর্যন্ত মোট ১৬টি সেকশনে ১০৩০ জন ছাত্র-ছাত্রী অধ্যয়নরত আছে। বিদ্যালয়ে বিজ্ঞান, ব্যবসায় শিক্ষা ও মানবিক শাখা চালু আছে। অভিজ্ঞ ও যোগ্যতাসম্পন্ন ২৮ জন শিক্ষক-শিক্ষিকা কর্মরত আছেন। বিদ্যালয়ে ২টি মাল্টিমিডিয়া ক্লাসরুম, ২টি আধুনিক কম্পিউটার ল্যাব, পদার্থ বিজ্ঞান, রসায়ন ও জীব বিজ্ঞানের জন্য পৃথক পরিক্ষাগার ও একটি সমৃদ্ধ পাঠাগার আছে। তাছাড়া অফিসের কাজে সহযোগীতার জন্য ৩ জন অফিস সহকারী, ১ জন লাইব্রেরিয়ান ও ৯জন চতুর্থ কর্মচারী নিয়োজিত আছে।

## শিক্ষকগণের তালিকা

## কৃতি শিক্ষার্থী
* জহুর আহমদ চৌধুরী - রাজনীতিবিদ, মুক্তিযুদ্ধের সংগঠক;
* প্রফেসর ড. ইফতেখার উদ্দিন চৌধুরী - উপাচার্য, চট্টগ্রাম বিশ্ববিদ্যালয়।

## তথ্যসূত্র

## বহিঃসংযোগ
* কাট্টলী নুরুল হক চৌধুরী উচ্চ বিদ্যালয়  - অফিসিয়াল ওয়েব সাইট।

বিষয়শ্রেণী:চট্টগ্রামের বিদ্যালয়
বিষয়শ্রেণী:১৯৪১-এ প্রতিষ্ঠিত
কুসুম (ডিম)

thumb|মুরগির ডিমের কুসুম
**ডিমের কুসুম** বলতে বুঝায় ডিমের মাঝে অবস্থিত হলুদ অংশকে যা ভ্রুণের খাবার হিসাবে ব্যবহার করে। একটি ডিমের প্রোটিনের ৪৩% কুসুম থেকে আসে। 
## মুরগির ডিমের কুসুম
## ব্যবহার
* ডিমের ভিতর ভ্রূণে খাবার হিসাবে কুসুম ব্যবহার করে।
* এটা বিভিন্ন সময়ে ডিমের তৈরি রান্নার ব্যবহৃত (যেমনঃ মেয়নেজ , কাস্টার্ড , সস , আমেরিকান আপেল পাই) হয়।
* এটা ঐতিহ্যগতভাবে এটি একটি উপাদান হিসাবে পেইন্টিং এর কাজে ব্যবহৃত হয় । 
* ডিমের কুসুমে অনেক অ্যান্টিবডি রয়েছে তা হল এন্টিগ্লোবুলিন (IgY ) । ডিমের কুসুম থেকে মুরগি পাড়ার মাধ্যমে অ্যান্টিবডি স্থানান্তর প্যাসিভ অনাক্রম্যতা জীবাণু আক্রমণ থেকে ভ্রূণ এবং নিষেককে  রক্ষা করে। 
* ডিমের কুসুম যেমন লিক্যুয়র করতে ব্যবহার করা যেতে পারে  
* ডিমের তেলের বিভিন্ন প্রসাধনীর পুষ্টির এবং ঔষধি ব্যবহার আছে।  

## মুরগির ডিমের কুসুমের উপাদান

একটি ডিমের মোট তরলের প্রায় ৩৩% কুসুম; এতে ৬০ ক্যালরি বিদ্যমান, ৩ ধরনের ক্যালরি ডিমের কুসুমে বিদ্যমান।

একটি বড় ডিমের কুসুমে (মোট ৬০ গ্রাম এ ১৭ গ্রাম কুসুম) বিদ্যমান উপাদান: ২.৭ গ্রাম  প্রোটিন ২১০ মিলিগ্রাম কলেস্টোরেল, ০.৬১ গ্রাম শর্করা, এবং ৪.৫১ গ্রাম মোট চর্বি রয়েছে ,

চর্বি জাতীয় দ্রবনীয় সকল ভিটামিন (এ, ডি, ই, এবং কে) ডিমের কুসুমে পাওয়া যায়।  ডিমের কুসুম একটি ভিটামিন ডি সমৃদ্ধ প্রাকৃতিক খাবার।

ডিমের কুসুম অনেক আগে থেকেই ফ্যাটি খাবার হিসাবে ব্যবহৃত হচ্ছে। 
* অসম্পৃক্ত ফ্যাটি এসিড :
** Oleic এসিড, ৪৭%
** Linoleic এসিড, ১৬%
** Palmitoleic এসিড, ৫%
** Linolenic এসিড, ২%
* পরিপূর্ণ ফ্যাটি এসিড:
** Palmitic এসিড, ২৩%
** Stearic এসিড, ৪%
** Myristic এসিড, ১%

ডিমের কুসুম প্রসাধনী এবং ফার্মাসিউটিক্যাল হিসাবে ব্যবহার আছে। ডিমের তেলে লিকিথিন আছে।  ওজন উপর ভিত্তি করে একটি ডিমের কুসুমে ৯% লিকিথিন রয়েছে। 

হলুদ রঙ  হিসেবে পরিচিত হলুদ বা কমলা কুসুম ক্যারটিনয়েড যা লৌহ এবং ম্যাঙ্গানিজের উত্তম উৎস।

## কুসুমে প্রোটিন
কুসুম এর প্রোটিন বিভিন্ন স্বতন্ত্র ভূমিকা আছে। ক্যালসিয়াম ও আয়রন তৈরির ফলে ভ্রূণের জন্য উপকারী এবং অন্যান্য কাজের জন্য খুবই গুরুত্বপূর্ণ । ফসফরাস প্রকৃতির (১০%) প্রোটিন, ক্লাস্টার সুদক্ষ মেটাল বাঁধাই ফসফেট গ্রুপ উচ্চ ঘনত্বের হয়।
লিপোভিটেলিয়াস লিপিড এবং মেটাল স্টোরেজ জড়িত, এবং একটি ভিন্নধর্মী মিশ্রণ থাকে যা প্রায় ১৬% এর (W / W) noncovalently লিপিড, সবচেয়ে হচ্ছে ফসফোলিপিডসে ঢাকা।  লিপোভিটেলিয়াস -১ দুটি শিকল LV1N এবং LV1C রয়েছে।

## কুসুমে ভিটামিন ও খনিজ
কুসুম বেশিরভাগ অংশ ৯০% ক্যালসিয়াম আছে, আয়রন , ফসফরাস , জিঙ্ক ,
থায়ামাইন , ভিটামিন বি 6,
ভিটামিন বি 12 এবং প্যানথোথেনিক অ্যাসিড আছে। উপরন্তু, ডিমের কুসুমের আবরণ চর্বি জাতীয় দ্রবণীয় কিছু ভিটামিন, যেমন : এ , ডি, ই এবং কে ডিমে আছে।  সেই সাথে অত্যাবশ্যকীয় ফ্যাটি অ্যাসিড থাকে। বড় একটি ডিম থেকে একটি কুসুমে ক্যালসিয়াম আছে প্রায় ২২ মিলিগ্রাম, ফসফরাস ৬৬ মিলিগ্রাম, ৯.৫ মাইক্রোগ্রাম রয়েছে সেলেনিয়াম এবং ১৯ মিলিগ্রাম পটাশিয়াম (+ইউএসডিএ অনুযায়ী)। ডিমের কুসুম ১০০ গ্রাম প্রতি পুষ্টির পরিমাণে জন্য ডানদিকের চার্ট পড়ুন। 

## কুসুমের রং
হালকা হলুদ হয়।মাঝেমাঝে কমলা হয়। সাধারণত কুসুম বিহীন ডিম হয় না। মাঝেমাঝে কুসুম ঘন হয়।

## আরও দেখুন
* ডিমের শ্বেতাংশ
* ডিমের খোসা

## তথ্যসূত্র

## বহিঃসংযোগ

বিষয়শ্রেণী:ডিম (খাদ্য)
বিষয়শ্রেণী:ডিম
ল্য কাপিতাল ও ভাঁতে-উ্যনিয়েম সিয়েক্‌ল

***ল্য কাপিতাল ও ভাঁতে-উ্যনিয়েম সিয়েক্‌ল*** (; বাংলা অর্থ "একবিংশ শতাব্দীতে পুঁজি") ফরাসি অর্থনীতিবিদ তোমা পিকেতি রচিত ও ২০১৩ সালে ফরাসি ভাষায় প্রকাশিত একটি ঐতিহাসিক অর্থনৈতিক গ্রন্থ। এটিকে পরবর্তীতে ২০১৪ সালে ইংরেজি ভাষায় অনুবাদ করা হয়, যার নাম *ক্যাপিটাল ইন দ্য টুয়েন্টি-ফার্স্ট সেঞ্চুরি* (*Capital in the Twenty-First Century*)। এই গ্রন্থটিতে পিকেতি ১৮শ শতক থেকে ইউরোপ মহাদেশে ও মার্কিন যুক্তরাষ্ট্রে বিদ্যমান অর্থনৈতিক বৈষম্য নিয়ে তাঁর গবেষণার সারমর্ম প্রকাশ করেছেন। বইটির মূল প্রতিপাদ্য হল এই যে যখন দীর্ঘ মেয়াদে পুঁজির উপর প্রতিদানের হার *r* অর্থনৈতিক প্রবৃদ্ধির হার *g*-এর চেয়ে বেশি হয়, তার পরিণামে সম্পদের পুঞ্জীভবন ঘটে এবং সম্পদের এই বৈষম্য সামাজিক ও অর্থনৈতিক অস্থিতিশীলতার সৃষ্টি করে। পিকেতি এর সমাধান হিসেবে সম্পদের উপরে একটি সামগ্রিক প্রগতিশীল বা উর্ধ্বগতিশীল কর ব্যবস্থা প্রস্তাব করেছেন, যা বৈষম্য হ্রাস করতে সাহায্য করতে পারে এবং একটি অতিক্ষুদ্র সংখ্যালঘু গোষ্ঠীর কাছে বিপুল পরিমাণ সম্পদ কুক্ষিগত হওয়া এড়ানো যায়। 

## পুরস্কার ও সম্মাননা
* ২০১৪ - Financial Times and McKinsey Business Book of the Year Award
* ২০১৪ - National Book Critics Circle Award (General Nonfiction) finalist

## মুদ্রণসমূহ
* *[http://www.seuil.com/livre-9782021082289.htm Le Capital au XXIe siècle]*, Éditions du Seuil, Paris, 2013,  
* *[http://www.hup.harvard.edu/catalog.php?isbn=9780674430006 Capital in the Twenty-First Century]*, Harvard University Press, 2014, 

## আরও দেখুন
* *[[কাপিতাল এ ইদেওলোজি]]*, একই বিষয়ে পিকেতি রচিত উত্তরসূরী গ্রন্থ (২০১৯ সালে প্রকাশিত)
* পুঁজিবাদের সমালোচনা
* সোনায় মোড়ানো যুগ (Gilded Age), ঊনবিংশ শতাব্দীর দ্বিতীয়ার্ধে মার্কিন যুক্তরাষ্ট্রের অভাবনীয় অর্থনৈতিক প্রবৃদ্ধির যুগ
* *[[প্রগ্রেস অ্যান্ড পভার্টি]]* ("অগ্রগতি ও দারিদ্র্য")

## তথ্যসূত্র

## বহিঃসংযোগ

* The book's official website
* Text from Introduction to ''Capital in the Twenty-First Century''
* All the raw data from the book 
*  on BBC Newsnight (3:10)
* 
*  at TED in Berlin in June 2014.
* A handy summary of the book with six charts by John Cassidy
* 3 Business Best-Sellers Show Inequality Is Now The Hot Topic. NPR, December 19, 2014.

বিষয়শ্রেণী:অর্থনীতি
বিষয়শ্রেণী:পুঁজিবাদের সমালোচনাকারী গ্রন্থ
বিষয়শ্রেণী:ইতিহাস বই
বিষয়শ্রেণী:রাজনৈতিক বই
বিষয়শ্রেণী:সম্পদের বণ্টন বিষয়ক বই
বিষয়শ্রেণী:২০১৩-এর অর্থশাস্ত্র
বিষয়শ্রেণী:২০১৩-এ প্রকাশিত বাস্তব তথ্যভিত্তিক রচনা
বিষয়শ্রেণী:২০১৩-এর অ-কল্পকাহিনী বই
বিষয়শ্রেণী:২০১৩-এ অর্থনীতি
কুণ্ডেশ্বরী বিদ্যাপীঠ

**কুণ্ডেশ্বরী বিদ্যাপীঠ** বাংলাদেশের চট্টগ্রাম জেলায় অবস্থিত একটি আবাসিক বিদ্যায়তন। বাবু নূতন চন্দ্র সিংহ এই বিদ্যালয়টি প্রতিষ্ঠা করেছিলেন এবং ১৯৭১ সালের স্বাধীনতা যুদ্ধকালীন সময় তাকে এখানে হত্যা করার সাথে সাথে এই প্রতিষ্ঠানটিতেও ব্যাপক লুটতরাজ চালানো হয়।

## ইতিহাস
তখন রাউজান থানায় কোন বিদ্যালয় ছিল না বলে নিজের মেয়েকে লেখাপড়া শেখাতে পারেননি, ফলে বাবু নূতন চন্দ্র সিংহের মনে ভারী কষ্ট ছিল; তাই মেয়েদের লেখাপড়ার সুযোগ করে দেয়ার জন্য আবাসিক সুবিধাসহ তিনি কুণ্ডেশ্বরী বিদ্যাপীঠ গড়ে তুলেছিলেন।

## অবকাঠামো
এখানে শিক্ষার্থীরা ১ম শ্রেণী থেকে স্নাতক পর্যন্ত আবাসিক ব্যবস্থাপনায় শিক্ষা গ্রহণ করে থাকে। প্রতিষ্ঠানটিতে নিজস্ব ডাকঘর, সরাসরি টেলিফোন যোগাযোগ, পানির পাম্প, জেনারেটর, বাস ইত্যাদির ব্যবস্থা রয়েছে।

## তথ্যসূত্র

বিষয়শ্রেণী:রাউজান উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার বিদ্যালয়
মেহবুব খান

**মেহবুব খান** (৯ সেপ্টেম্বর ১৯০৭ - ২৮ মে ১৯৬৪) ছিলেন একজন প্রখ্যাত ভারতীয় চলচ্চিত্র পরিচালক ও প্রযেজক। তিনি *[[মাদার ইন্ডিয়া]]* চলচ্চিত্রের জন্য বিশেষভাবে খ্যাতি অর্জন করেছিলেন।

## আরও দেখুন
* *[[মাদার ইন্ডিয়া]]*
* সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন

## তথ্যসূত্র

## বহিঃসংযোগ
* 
* মেহবুব খান@SPICE
* মেহবুব খান প্রোফাইল - cineplot.com ওয়েবসাইট

বিষয়শ্রেণী:১৯০৭-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:উর্দু ভাষার চলচ্চিত্র পরিচালক
রবীন্দ্র পুষ্পকুমারা

**কারুপ্পিয়াহায়েগ রবীন্দ্র পুষ্পকুমারা** (, ; জন্ম: ২১ জুলাই, ১৯৭৫) পানাদুরা এলাকায় জন্মগ্রহণকারী তামিল-সিংহলী মিশ্র বংশোদ্ভূত সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন।

দলে তিনি মূলতঃ মিডিয়াম-ফাস্ট বোলার। এছাড়াও ডানহাতে ব্যাটিংয়ে পারদর্শিতা দেখিয়েছেন ‘পুষ্পে’ ডাকনামে পরিচিত **রবীন্দ্র পুষ্পকুমারা**। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন তিনি।

## খেলোয়াড়ী জীবন
শ্রীলঙ্কার অনূর্ধ্ব-১৯ দলের পক্ষে প্রারম্ভিক সফলতা লাভের পর শ্রীলঙ্কার টেস্ট দলের সদস্য মনোনীত হন সেন্ট জন্স কলেজের সাবেক ছাত্র পুষ্পকুমারা। আগস্ট, ১৯৯৪ সালে পাকিস্তানের বিপক্ষে তার বোলিং বেশ সাড়া জাগিয়েছিল। কিন্তু পেস বোলিংয়ে ধারাবাহিকতা না থাকায় দলের নিয়মিত সদস্য হতে পারেননি। ১৯৯৪-৯৫ মৌসুমে হারারেতে অনুষ্ঠিত টেস্টে স্বাগতিক জিম্বাবুয়ে দলের বিপক্ষে নিজস্ব সেরা ৭/১১৬ লাভ করেন। তার আগ্রাসী বোলিংয়ে কারণে তিনি ‘ওয়াইল্ড জনি’ ডাকনামে পরিচিতি পেয়েছেন।

## তথ্যসূত্র

## আরও দেখুন
* উপুল চন্দনা
* রমেশ কালুবিতরাণা
* শ্রীলঙ্কা জাতীয় ক্রিকেট দল

## বহিঃসংযোগ
* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:ইউভা ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:বাসনাহিরা সাউথের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:দেশবন্ধু
বিষয়শ্রেণী:পানাদুরা থেকে আগত ক্রিকেটার
আরাম শাহ

**আরাম শাহ** (আনুমানিক শাসনকাল ১২১০ - ১২১১) ছিলেন দিল্লির মামলুক সালতানাতের দ্বিতীয় সুলতান।

## উৎস
কুতুবউদ্দিন আইবেকের সাথে আরাম শাহর সম্পর্ক নিয়ে ভিন্নমত রয়েছে। কারো কারো মতে তিনি আইবেকের ছেলে। কিন্তু মিনহাজ-ই-সিরাজ লিখেছেন যে কুতুবউদ্দিনের তিন মেয়ে ছিল। আবুল ফজল ইবনে মুবারাক বলে তিনি কুতুবউদ্দিনের ভাই ছিলেন। একটি আধুনিক মতানুযায়ী কুতুবউদ্দিনের সাথে তার কোনো সম্পর্ক ছিল না কিন্তু তিনি উপস্থিত থাকায় তাকে উত্তরসুরি নিয়োগ করা হয়।

## উত্তরাধিকার
সালতানাতের উত্তরসুরি নিয়োগের কোনো নির্দিষ্ট নিয়ম ছিল না। আরাম শাহ লাহোরে তুর্কি আমিরদের দ্বারা নির্বাচিত হন। আরাম শাহ সাম্রাজ্য পরিচালনায় অদক্ষ ছিলেন। চিলাহগনিরা তার বিরুদ্ধে ষড়যন্ত্র করে এবং বাদাউনের তৎকালীন গভর্নর শামসউদ্দিন ইলতুতমিশকে আরাম শাহর বিরুদ্ধে আমন্ত্রণ জানায়। ইলতুতমিশ তাদের আহ্বানে সাড়া দেন। ১২১১ খ্রিষ্টাব্দে দিল্লির নিকটে বাগ-ই জুদ নামক স্থানে তিনি আরাম শাহকে পরাজিত করেন। আরাম শাহর শেষপর্যন্ত কী হয়েছিল তা স্পষ্টভাবে জানা যায়নি।

## তথ্যসূত্র

## আরও দেখুন
* মামলুক সালতানাত (দিল্লি)
* দিল্লি সালতানাত

## বহিঃসংযোগ
* India Through the Ages 
* The Slave Dynasty

বিষয়শ্রেণী:দিল্লির মামলুক সুলতান
বিষয়শ্রেণী:জন্মের সাল অজানা
বিষয়শ্রেণী:মৃত্যুর সাল অজানা
বিষয়শ্রেণী:ভারতবর্ষের মুসলিম শাসক
বিষয়শ্রেণী:১৩শ-শতাব্দীর শাসক
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:১৩শ শতাব্দীর ভারতীয় মুসলিম
রুকনউদ্দিন ফিরোজ

**রুকনউদ্দিন ফিরোজ** ছিলেন দিল্লির মামলুক সালতানাতের চতুর্থ সুলতান। তিনি মাত্র সাত মাস শাসন করেছেন। এছাড়া তিনি বাদাউনের গভর্নর ছিলেন। তিনি শামসউদ্দিন ইলতুতমিশের ছেলে ছিলেন। তবে তিনি সঙ্গীতে মগ্ন থাকতেন। এসব কারণে তার মা শাহ তুরকান সকল ক্ষমতা কুক্ষিগত করেন। তিনি স্বৈরাচারী শাসন চালিয়েছিলেন। অযোগ্য হওয়ায় শেষপর্যন্ত রুকনউদ্দিন ফিরোজকে ১২৩৬ খ্রিষ্টাব্দের নভেম্বর হত্যা করা হয়।

## আরও দেখুন
*মামলুক সালতানাত (দিল্লি)
*দিল্লি সালতানাত

## তথ্যসূত্র

## বহিঃসংযোগ
*India Through the Ages 
*The Slave Dynasty



বিষয়শ্রেণী:১২৩৬-এ মৃত্যু
বিষয়শ্রেণী:গুপ্তহত্যার শিকার রাজশাসক
বিষয়শ্রেণী:দিল্লির মামলুক সুলতান
বিষয়শ্রেণী:জন্মের সাল অজানা

বিষয়শ্রেণী:ভারতীয় সুন্নি মুসলিম
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:১৩শ শতাব্দীতে খুন হওয়া রাজশাসক
ঢেপা নদী

**ঢেপা নদী** বাংলাদেশের উত্তরের জেলা দিনাজপুরে প্রবাহিত একটি আঞ্চলিক নদী। এই নদীটির দৈর্ঘ্য ২৫ কিলোমিটার বা ১৬ মাইল। বাংলাদেশ পানি উন্নয়ন বোর্ড বা "পাউবো" কর্তৃক ঢেপা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫০।

## উৎস ও প্রবাহ
দিনাজপুর জেলার বীরগঞ্জ উপজেলা'র নিজপাড়া ও পাল্টাপুর ইউনিয়ন এর উত্তর-পূর্ব সীমান্তবর্তী শম্ভুগাঁও গ্রামে আত্রাই নদীর পশ্চিম পাড় (অক্ষাংশ ২৫°৫৩'৪৩" উত্তর; দ্রাঘিমাংশ ৮৮°৪৩'২৪" পূর্ব) হতে শাখানদী হিসেবে ঢেপা নদীর উৎপত্তি।
উৎপত্তিস্থল থেকে পূর্বদিকে কিছুদূর অগ্রসর হওয়ার পর বীরগঞ্জ পৌরএলাকার সন্নিকটে (অক্ষাংশ ২৫°৫১'৫৭" উত্তর; দ্রাঘিমাংশ ৮৮°৩৯'৫২" পূর্ব) ছোট ঢেপা নদী-এর জলস্রোত বুকে ধারণ করেছে। ঢেপা ও ছোট ঢেপার মিলনস্থলে পানি উন্নয়ন বোর্ড কর্তৃক সুইসগেট নির্মাণ করা হয়েছে। ফলে উক্তস্থানে কৃত্রিম হ্রদের সৃষ্টি হয়েছে। যা মৎস অভয়ারণ্য হিসেবে পরিচিত।

## মোহনা
বীরগঞ্জ পৌরএলাকার কোলঘেঁষে প্রবাহিত হওয়ার পর ঢেপা নদী দক্ষিণ দিকে প্রবাহিত হয়ে দিনাজপুর সদরের পৌরএলাকার নিকটবর্তী রাজাপোড়া ঘাট নামক স্থানে (অক্ষাংশ ২৫°৩৮'৪৪" উত্তর; দ্রাঘিমাংশ ৮৮°৩৭'১৪" পূর্ব) পুনর্ভবা নদীতে পতিত হয়েছে।

## অন্যান্য তথ্য
টেরাকোটার সৌন্দর্যমণ্ডিত কান্তনগর মন্দির বা নদীর তীরে কান্তনগরে অবস্থিত।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

 

বিষয়শ্রেণী:ঠাকুরগাঁও সদর উপজেলা
বিষয়শ্রেণী:কাহারোল উপজেলা
বিষয়শ্রেণী:বিরল উপজেলা
বিষয়শ্রেণী:রংপুর বিভাগের নদী
বিষয়শ্রেণী:বাংলাদেশের নদী
নাগরী নদী

**নাগরী নদী** বা **নাগর নদী** বা **নাগর আপার নদী** বা **উজান নাগর নদী** বাংলাদেশ-ভারতের একটি আন্তঃসীমান্ত নদী। এটি ভারতের পশ্চিমবঙ্গের উত্তর দিনাজপুর জেলা এবং বাংলাদেশের উত্তর-পশ্চিমাঞ্চলের পঞ্চগড় এবং ঠাকুরগাঁও জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক নাগর আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৫।

## প্রবাহ

নাগর নদী ভারতে উৎপন্ন হয়ে পঞ্চগড় জেলা দিয়ে বাংলাদেশে প্রবেশ করেছে। পঞ্চগড় জেলার আটোয়ারী উপজেলা হয়ে বালিয়াডাঙ্গী উপজেলায় প্রবেশ করে ঠাকুরগাঁও জেলার পশ্চিম সীমান্ত দিয়ে প্রবাহিত হয়ে অবশেষে হরিপুর উপজেলা হয়ে পুনরায় ভারতে প্রবেশ করেছে। তীরনই নদী এবং নোনা নদী, যমুনা খাল ও জালুই খাল নামে কিছু উল্লেখযোগ্য খালের সঙ্গে নাগর নদীর সংযোগ রয়েছে। নদীটির গতিপথ অধিকাংশ সময়ই ভারত-বাংলাদেশের সীমানা নির্দেশ করেছে। বাংলাদেশ অংশে এর দৈর্ঘ্য প্রায় ১২৫ কিমি। কিছুটা আকস্মিক বন্যা প্রবণতা রয়েছে, তবে তেমন একটা ক্ষয়-ক্ষতি করে না। শুষ্ক মৌসুমে পানি থাকে না, তবে কৃষকরা বর্ষা মৌসুমের পানিকে বাঁধ দিয়ে আটকে রেখে সেচের জন্য ব্যবহার করে থাকে।

## উপনদীসমূহ
নাগর নদী তার **বাম দিকে**র প্রবাহে যেসব উপনদী নিয়েছে সেগুলো হচ্ছে পেটকি, আমনদামন, তীরনই, নোনা, গন্দর, কাছ এবং কুলিক নদী। নাগর নদী তার **ডানদিকে** যেসব নদী থেকে প্রবাহ গ্রহণ করেছে সেগুলো হচ্ছে রতুয়া, দোলঞ্চা, সেরয়ানী নদী।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:হরিপুর উপজেলা
বিষয়শ্রেণী:ঠাকুরগাঁও জেলার নদী
বিষয়শ্রেণী:উত্তর দিনাজপুর জেলার নদী
বিষয়শ্রেণী:রাণীশংকৈল উপজেলা
বিষয়শ্রেণী:বালিয়াডাঙ্গী উপজেলা
বিষয়শ্রেণী:আটোয়ারী উপজেলা
বিষয়শ্রেণী:রংপুর বিভাগের নদী
বিষয়শ্রেণী:বাংলাদেশের নদী
তীরনই নদী

**তীরনই নদী** বাংলাদেশ ভারতের মধ্য দিয়ে প্রবাহিত আন্তঃনদী নাগরী নদীর একটি শাখানদী। নদীটির দৈর্ঘ্য ৪৪ কিলোমিটার, প্রস্থ ৩০ মিটার এবং গভীরতা ৪ মিটার। নদী অববাহিকার আয়তন ৯০ বর্গকিলোমিটার। নদীটিতে সারাবছরই পানিপ্রবাহ থাকে। এই নদীটি জোয়ারভাটার প্রভাবমুক্ত। বাংলাদেশ পানি উন্নয়ন বোর্ড বা "পাউবো" কর্তৃক তীরনই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৪।

## অবস্থান
তীরনই নদী বাংলাদেশের পঞ্চগড় জেলার আটোয়ারী উপজেলার আলোয়া খোয়া ইউনিয়নের সীমান্ত এলাকার নিম্নাঞ্চল থেকে উৎপন্ন হয়ে ঠাকুরগাঁও জেলার বালিয়াডাঙ্গী উপজেলা অতিক্রম করে রানীশংকাইল উপজেলার কাশিপুর ইউনিয়ন অবধি প্রবাহিত হয়ে নাগরী নদীতে পতিত হয়েছে। নদীটির দৈর্ঘ্য ৪২ কিলোমিটার। এই নদীতে পানির প্রবাহ সারাবছর পরিদৃষ্ট হলেও শুষ্ক মৌসুমে পানির প্রবাহ আশঙ্কাজনকভাবে হ্রাস পায়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ঠাকুরগাঁও জেলার নদী
বিষয়শ্রেণী:আটোয়ারী উপজেলা
বিষয়শ্রেণী:রাণীশংকৈল উপজেলা
বিষয়শ্রেণী:বালিয়াডাঙ্গী উপজেলা
বিষয়শ্রেণী:পঞ্চগড় জেলার নদী
বিরোধীদলীয় নেতা (বাংলাদেশ)

**বিরোধীদলীয় নেতা** হলো বাংলাদেশের আইনসভা জাতীয় সংসদের বিরোধী দলের নেতৃত্বদানকারী ব্যক্তি। বিরোধীদলীয় নেতা সাধারণত জাতীয় সংসদের দ্বিতীয় বৃহত্তম রাজনৈতিক দল, যা সরকারি দলের পরেই জাতীয় সংসদের সংখ্যাগরিষ্ঠ, সেই বৃহত্তম দলের নেতা। বাংলাদেশের প্রথম জাতীয় সংসদে কোন বিরোধী দলীয় নেতা ছিলেন না। দ্বিতীয় সংসদে এসে প্রথম বিরোধী দলীয় নেতা নির্বাচন করা হয় এবং জাতীয় সংসদের প্রথম বিরোধী দলীয় নেতা ছিলেন আসাদুজ্জামান খান। প্রথম নারী বিরোধীদলীয় নেত্রী ছিলেন শেখ হাসিনা। বিরোধীদলীয় নেতার পদটি সরকারের মন্ত্রিপরিষদের একজন পূর্ণ মন্ত্রীর সমান পদমর্যাদার অধিকারী।

## বিরোধীদলীয় নেতাদের তালিকা
বাংলাদেশের জাতীয় সংসদের প্রথম ও যষ্ঠ মেয়াদে কোন বিরোধীদলীয় নেতা ছিলেন না। দ্বিতীয় থেকে ত্রয়োদশ জাতীয় সংসদের বিরোধীদলীয় নেতাদের তালিকা উপস্থাপন করা হয়েছে:

*
*
* (বিএনপি)
*
*

## আরও দেখুন
* সংসদ নেতা (বাংলাদেশ)
* বিরোধীদলীয় নেতার বাসভবন

## তথ্যসূত্র

বিষয়শ্রেণী:বিরোধীদলীয় নেতা
বিষয়শ্রেণী:বাংলাদেশের রাজনৈতিক পদাধিকারীদের তালিকা
বিষয়শ্রেণী:বাংলাদেশী রাজনীতিবিদ
বিষয়শ্রেণী:বিরোধীদলীয় নেতা (বাংলাদেশ)
ব্রায়ান মার্ফি

**ব্রায়ান অ্যান্ড্রু মার্ফি** (; জন্ম: ১ ডিসেম্বর, ১৯৭৬) সলিসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন। এছাড়াও দলকে আন্তর্জাতিক ক্রিকেটে নেতৃত্ব দিয়েছেন। ডানহাতে ব্যাটিংয়ের পাশাপাশি লেগ ব্রেক গুগলিতে পারদর্শী ছিলেন **ব্রায়ান মার্ফি**। ঘরোয়া প্রথম-শ্রেণীর ক্রিকেটে ম্যাশোনাল্যান্ড এবং ওয়েস্টার্ন প্রভিন্সের পক্ষে খেলেছেন।

## খেলোয়াড়ী জীবন
সমগ্র খেলোয়াড়ী জীবনে ১১ টেস্ট ও ৩১টি একদিনের আন্তর্জাতিকে জিম্বাবুয়ে দলের প্রতিনিধিত্ব করেন। ২০০১ সালে সাবেক অধিনায়ক হিথ স্ট্রিকের পরিবর্তে তাকে দলের অধিনায়কত্ব প্রদান করা হয়। কিন্তু চারটি ওডিআই ও একটিমাত্র টেস্টে অধিনায়কের দায়িত্ব পালনের পর হাতে গুরুতর আঘাত পেলে তাকে দলের বাইরে অবস্থান করতে হয়েছে। ফলশ্রুতিতে দলের হাল ধরেন স্টুয়ার্ট কার্লাইল। আরোগ্য লাভের পর আন্তর্জাতিক ক্রিকেটে ফিরে আসেন ও ২০০৩ সালের ক্রিকেট বিশ্বকাপে অংশ নেন।

## অবসর
আন্তর্জাতিক ক্রিকেট থেকে অবসর নিয়ে ইংল্যান্ডের ক্লাব ক্রিকেটে চুক্তিবদ্ধ হন ও জিম্বাবুয়ে ত্যাগ করেন। এছাড়াও, দক্ষিণ আফ্রিকায় কেপটাউন বিশ্ববিদ্যালয় দলের প্রশিক্ষকের দায়িত্ব পালন করেছেন। বর্তমানে তিনি ইস্ট অ্যাংলিয়ান প্রিমিয়ার ক্রিকেট লীগে সোয়ার্ডেস্টন ক্রিকেট ক্লাবে প্রশিক্ষকের দায়িত্বে রয়েছেন।

## তথ্যসূত্র

## আরও দেখুন
* হিথ স্ট্রিক
* জিম্বাবুয়ে জাতীয় ক্রিকেট দল
* জিম্বাবুয়ে জাতীয় ক্রিকেট দলের অধিনায়কদের তালিকা

## বহিঃসংযোগ
* 
* 
* http://swardeston.play-cricket.com/profile/statistics.asp?id=85765
* http://www.brmtaylor.com/news-142.html

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের টেস্ট ক্রিকেট অধিনায়ক
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেট অধিনায়ক
বিষয়শ্রেণী:জিম্বাবুয়ের অনূর্ধ্ব-১৯ ওডিআই অধিনায়ক
বিষয়শ্রেণী:জিম্বাবুয়ের অনূর্ধ্ব-১৯ টেস্ট অধিনায়ক
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:দক্ষিণ আফ্রিকায় জিম্বাবুয়ীয় প্রবাসী
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
গলঘেসিয়া নদী

**গলঘেসিয়া নদী** বা **গুতিয়াখালি নদী**   বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী।  নদীটির দৈর্ঘ্য ২২ কিলোমিটার, গড় প্রস্থ ২২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গলঘেসিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৬। এটি সাতক্ষীরা জেলার আশাশুনি, কালীগঞ্জ ও শ্যামনগর উপজেলার মধ্য দিয়ে প্রবাহিত হয়েছে। এই নদীর তীরে ঐতিহ্যবাহী মহিষকুড় হাট, বি.জি.এম ক্লাব মাঠ, কলিমাখালী মাঠ, শ্রীউলা হাট, বাশতলা মৎস্য আড়ৎ অবস্থিত।  এই নদী ঘোলা ত্রীমোহনায় যেয়ে খোলপেটুয়ার সংগে মিলিত হয়েছে।

## প্রবাহ
গলঘেসিয়া নদীটি সাতক্ষীরা জেলার আশাশুনি উপজেলার আশাশুনি ইউনিয়নে প্রবহমান সাপমারা-হাবড়া (খুটিকখালি) নদী হতে উৎপত্তি লাভ করেছে। অতঃপর এর একই জেলার একই উপজেলার প্রতাপনগর ইউনিয়ন পর্যন্ত প্রবাহিত হয়ে খোলপেটুয়া নদীতে পতিত হয়েছে। নদীটির কোনো শাখা-প্রশাখা নেই। এটি খুবই অপ্রশস্ত একটি নদী। সমুদ্র উপকূলীয় এলাকার নদী হওয়ায় নদীতে জোয়ার ভাটার প্রভাব আছে।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:সাতক্ষীরা জেলার নদী
বিষয়শ্রেণী:পাইকগাছা উপজেলা
বিষয়শ্রেণী:শ্যামনগর উপজেলা
বিষয়শ্রেণী:কালীগঞ্জ উপজেলা, সাতক্ষীরা
প্রাণসায়র নদী

**প্রাণসায়র নদী** বা **প্রাণসায়র খাল** বাংলাদেশের সাতক্ষীরা জেলার উপর দিয়ে প্রবাহিত একটি ঐতিহাসিক খাল। খননকালে খালটি ১৩ কিলোমিটার দীর্ঘ এবং ২০০ ফুট প্রশস্ত ছিলো। নদীটি এল্লার চর নামক স্থানে মরিচ্চাপ নদী থেকে খনন করে সাতক্ষীরা পৌরসভার ওপর দিয়ে উত্তর দিকে নৌখালি খালের সাথে স্নযুক্ত।

## ইতিহাস এবং অবস্থান
১৮৬৫ সালে ব্রিটিশ আমলে সাতক্ষীরার বিখ্যাত জমিদার প্রাণনাথ রায়চৌধুরী এল্লারচর নামক স্থানে একটি খাল খনন করেন যা সাতক্ষীরা সদরের উপর দিয়ে প্রবাহিত হচ্ছে। খালটি মরিচ্চাপ নদী এবং নৌখারি খালকে সংযুক্ত  করেছে।

## তথ্যসূত্র

বিষয়শ্রেণী:সাতক্ষীরা জেলার নদী
কাকশিয়ালী নদী

**কাকশিয়ালী নদী** বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৮০ মিটার। এর প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাকশিয়ালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৬।

## প্রবাহ
কাকশিয়ালী নদীটি সাতক্ষীরা জেলার আশাশুনি উপজেলার সদর ইউনিয়নে প্রবহমান সাপমারা-হাবড়া নদী (খুটিকখালি) থেকে উৎপত্তি লাভ করেছে। পরবর্তীতে কালীগঞ্জ উপজেলায় এ নদীর জলধারা ভাড়াশিমলা ইউনিয়নের মধ্য দিয়ে প্রবাহিত হয়ে ইছামতি-কালিন্দি নদীতে পতিত হয়েছে।

## ইতিহাস
কালিন্দীকে কলাগাছিয়ার সাথে যোগ করার আগে কালিগঞ্জের যমুনা থেকে একটি খাল কেটে পূর্ব দিকে উজিরপুরের নিকটে গলঘেসিয়ার সাথে যুক্ত করা হয়। ব্রিটিশ ইঞ্জিনিয়ার উইনিয়াম ককশাল এই খাল খনন করেন । ককশিয়াল সাহেবের নামানুসারে খালটি কাকশিয়ালী নদী নামে পরিচিত লাভ করে। যোগাযোগের জন্য এ নদীটি কাটলেও পরবর্তিতে এ নদী উপকূলীয় অঞ্চলের নদীর প্রবাহ ও প্রতিবেশ ব্যবস্থাপনার ক্ষেত্রে গুরুত্বপূর্ণ ভূমিকা পালন করে। তৈরী করে উপকূলীয় এলাকার আন্তঃনদী সংযোগ।

## যোগাযোগ
দৈনন্দিন জীবনযাত্রায় মানুষের চলাচলের জন্য এ অঞ্চলে বেশ  রাস্তাঘাট হয়ে যাওয়ায় নদীপথে যোগাযোগ কমে গিয়েছে। তবে এখনো এ নদীতে বেশ নৌকা, কার্গো বোর্ড,  দেখা যায়। যা বেশিরভাগ মানুষের ব্যবসায়িক কাজে ব্যবহার হয়।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:সাতক্ষীরা জেলার নদী
বিষয়শ্রেণী:আশাশুনি উপজেলা
বিষয়শ্রেণী:কালীগঞ্জ উপজেলা, সাতক্ষীরা
বিষয়শ্রেণী:বাংলাদেশের নদী
আন্তর্জাতিক অহিংসা দিবস

**আন্তর্জাতিক অহিংসা দিবস** প্রতিবছর ২ অক্টোবর মহাত্মা গান্ধীর জন্মদিনে পালিত হয়৷ এছাড়া ভারতে এই দিনটি গান্ধী জয়ন্তী হিসেবে পালিত হয় ৷

২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দী শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন ৷ সিদ্ধান্তটি ধীরে ধীরে ভারতের জাতীয় কংগ্রেসের কিছু নেতাদের আকর্ষণ করতে থাকে ৷ ২০০৭ সালে সোনিয়া গান্ধী এবং ডেসমন্ড টিটু জাতিসংঘে সিদ্ধান্তটি পেশ করেন ৷

[থাম্ব|অহিংসতার স্থাপত্য,কার্ল ফ্রেডরিকের তৈরি, [মামলো, সুইডেন]]

১৫ জুন ২০০৭, জাতিসংঘের সাধারণ পরিষদের সদস্যবৃন্দ ২ অক্টোবরকে **আন্তর্জাতিক অহিংসা দিবস** করার ব্যাপারে ভোট দেন ৷  এরপর সাধারণ পরিষদ তার সদস্যদের কাছে অহিংসার বার্তা দিয়ে ২ অক্টোবর দিবসটি পালনের ব্যাপারে ঘোষণা দেয় ৷"

## ইতিহাস
বিশ্ব থেকে হিংসা, বিদ্বেষ, হানাহানি, মারামারি, অসহিষ্ণুতা ও রক্তপাত বন্ধে বিশ্ববাসীকে সচেতন করতে প্রতিবছর ২ অক্টোবর বিশ্ব অহিংসা দিবস পালন করা হয়।

অহিংসা বলতে বোঝায় হিংসা থেকে দূরে থাকা। হিংসা থেকে দূরে থাকাই এ দিবসের মূল কথা।

পৃথিবীর অসহিষ্ণুতা, উত্তেজনা, সহিংসতা বন্ধে ভারতের স্বাধীনতা আন্দোলনের অবিসংবাদিক নেতা মহাত্মা গান্ধীর অহিংসা আন্দোলন গুরুত্বপূর্ণ ভূমিকা পালন করেছিল। তাই মহাত্মা গান্ধীর জন্মদিনকে আন্তর্জাতিক অহিংসা দিবস হিসেবে পালন করা হয়। ভারতে এদিনটি গান্ধী জয়ন্তী হিসেবেই পরিচিত।

২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দি শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন। পরে ২০০৭ সালে সোনিয়া গান্ধী জাতিসংঘে সিদ্ধান্তটি পেশ করে। ২০০৭ সালের ১৫ জুন জাতিসংঘের সাধারণ সভায় ২ অক্টোবরকে আন্তর্জাতিক অহিংসা দিবস হিসেবে ঘোষণা করা হয়।

## তথ্যসূত্র

বিষয়শ্রেণী:আন্তর্জাতিক উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:মহাত্মা গান্ধী
বিষয়শ্রেণী:২০০৭-এ প্রতিষ্ঠিত পুনরাবৃত্ত ঘটনা
বিষয়শ্রেণী:জাতিসংঘের দিবস
বিষয়শ্রেণী:অহিংসা
চুল প্রতিস্থাপন

**চুল প্রতিস্থাপন** বা হেয়ার ট্রান্সপ্ল্যান্টেশন(Hair transplantation) একটি সার্জারি প্রক্রিয়া,যাতে শরীরের কোন অংশ(দাতা সাইট) হতে হেয়ার ফলিকল তুলে অন্য কোন চুলবিহীন অংশে(গ্রহীতা সাইট) প্রতিস্থাপন করা হয়। এটি সাধারণভাবে পুরুষ মানুষের টাকের চিকিৎসায় প্রচলিত।এই প্রক্রিয়ায় জিনগতভাবে টাকবিহীন অঞ্চল যেমন মাথার পিছন হতে হেয়ার ফলিকল তুলে টাক অংশে লাগানো হয়।এছাড়াও চোখের ভুরু,দাড়ি,বুকের চুল এবং দুর্ঘটনায় সৃষ্ট চুলবিহীন অংশেও এটি ব্যবহৃত হয়।

বর্তমান যুগে চুল প্রতিস্থাপনের সবচেয়ে আধুনিক প্রযুক্তি হল "ফলিকুলার ইউনিট ট্রান্সপ্ল্যান্টেশন"।

## প্রক্রিয়া
### প্রাক-অপারেটিভ মূল্যায়ন এবং পরিকল্পনা
প্রথমত,সার্জন রোগীর স্কাল্প(Scalp) বা মাথার খুলি বিশ্লেষণ করেন,তাদের পছন্দ ও প্রত্যাশা নিয়ে আলোচনা করেন,তাদের কোন পদ্ধতিতে চুল প্রতিস্থাপন করলে ভাল হবে (যেমন একক বনাম একাধিক সেশন),তা নিয়ে পরামর্শ দেন এবং সম্ভাব্য ফলাফল নিয়ে আলোচনা করেন।প্রাক-অপারেটিভ folliscopy চুলের বিদ্যমান ঘনত্ব জানতে সাহায্য করবে, যাতে নতুন রূপান্তরিত চুল গ্রাফটের এর পোস্ট অপারেটিভ ফলাফল সঠিকভাবে মূল্যায়ন করা যায়।কিছু রোগীর ক্ষেত্রে সাময়িক প্রাক অপারেটিভ minoxidil এবং ভিটামিন সঙ্গে উপকারী হতে পারে।

সার্জারির কয়েক দিন আগে রোগীর যে কোনও ওষুধ যার ফলে অভ্যন্তরীণ রক্তক্ষরণ হতে পারে,তা ব্যবহার করা থেকে বিরত থাকতে বলা হয়।পোস্ট অপারেটিভ অ্যান্টিবায়োটিকগুলি সাধারণভাবে সংক্রমণ প্রতিরোধে ব্যবহৃত হয়।

### চুল সংগ্রহ পদ্ধতি
প্রতিস্থাপন অপারেশনের আগে রোগীকে হালকা নিস্তেজকারি ঔষধ(সিডেটিভ) সঙ্গে এবং স্থানীয় এনেস্থেশিয়া ইনজেকশন দেওয়া হয়।এরপর স্কাল্পে শ্যাম্পু এবং অ্যান্টিব্যাক্টেরিয়াল ঔষধ দিয়ে চুল প্রতিস্থাপনের জন্য প্রস্তুত করা হয়।

চুল প্রতিস্থাপনের অনেক পন্থা আছে,যেগুলোর প্রত্যেকেরই নিজস্ব সুবিধা-অসুবিধা আছে।যে পন্থাই অবলম্বন করা হোক না কেন,সঠিকভাবে হেয়ার ফলিকল সংগ্রহ করা প্রতিস্থাপিত চুলের স্থায়িত্ব রক্ষা করতে অত্যন্ত গুরুত্বপূর্ণ।হেয়ার ফলিকল যেহেতু ত্বকের সাথে সামান্য কৌণিকভাবে অবস্থান করে,প্রতিস্থাপিত টিস্যুকেও সেই কোণ অনুযায়ী অপসারণ করা হয়।

বর্তমানে দুই উপায়ে চুল প্রতিস্থাপন করা হয় - স্ট্রিপ এক্সসিসন(Strip excision) এবং ফলিকুলার ইউনিট এক্সট্রাকশন (Follicular Unit Extraction) ।

## পার্শ্ব প্রতিক্রিয়া
চুল পাতলা হয়ে যাওয়া হেয়ার ট্রান্সপ্ল্যান্টেশনের সবচেয়ে প্রচলিত পার্শ্ব প্রতিক্রিয়া।কিন্তু এটি সাময়িক।অন্যান্য পার্শ্ব প্রতিক্রিয়ার মধ্যে আছে মাথার ত্বক ও কপালের কিছু অংশ ফুলে যাওয়া।পাশাপাশি,মাথা চুলকালে রোগীকে অবশ্যই সতর্ক হতে হবে।এজন্য ময়েশ্চারাইজার বা শ্যাম্পু ব্যবহার করা যেতে পারে।
## কার্যকরিতা
প্রতিস্থাপিত চুল কিছুদিন পড়েই ঝরে যায়,যা স্বাভাবিক ঘটনা।এর দুই তিন মাস পরেই চুল গজানো শুরু হয়।পুরোপুরি ফলাফল পেতে ৬ মাস পর্যন্ত অপেক্ষা করতে হয়।

## ইতিহাস
## তথ্যসূত্র

বিষয়শ্রেণী:কসমেটিক সার্জারি
বিষয়শ্রেণী:প্রতিস্থাপন মেডিসিন
বিষয়শ্রেণী:চুল প্রতিস্থাপন
বিষয়শ্রেণী:প্রসাধনী শল্যচিকিত্সা
অ্যান্টার্কটিকার ভূগোল

**অ্যান্টার্কটিকার ভূগোল** প্রধানত কুমেরুর সন্নিকটে এর অবস্থান তথা, বরফের দ্বারা প্রভাবিত। অ্যান্টার্কটিকা মহাদেশ পৃথিবীর দক্ষিণ গোলার্ধে অবস্থিত, এটি কুমেরুর চারদিকে অপ্রতিসমভাবে বিস্তৃত এবং এর সিংহভাগই কুমেরু বৃত্তের দক্ষিণে অবস্থিত। এটি বিশ্ব মহাসাগরের দক্ষিণাংশের জলরাশি দ্বারা পরিবেষ্টিত - মতান্তরে এটি দক্ষিণ মহাসাগর দ্বারা অথবা প্রশান্ত মহাসাগর, অতলান্ত মহাসাগর ও ভারত মহাসাগরের দক্ষিণভাগ দ্বারা বেষ্টিত। এর আয়তন ১.৪ কোটি বর্গ কিমি-র বেশি।
অ্যান্টার্কটিকার প্রায় ৯৮% পৃথিবীর বৃহত্তম হিম আচ্ছাদন দ্বারা আবৃত, যাকে অ্যান্টার্কটিক হিম আচ্ছাদন বলা হয় এবং যা স্বাদুপানির বৃহত্তম আধার। গড়ে ১.৬ কিমি পুরুত্ব বিশিষ্ট এই বরফ আচ্ছাদনটি এত ভারী যে তা মহাদেশীয় মূলপ্রস্তরের  অবনমন ঘটিয়েছে, কোন কোন স্থানে তা সমুদ্রপৃষ্ঠের চেয়ে ২.৫ কিমি গভীর পর্যন্ত; যার ফলে তরল পানিবিশিষ্ট হিমবাহনিম্ন হ্রদেরও সৃষ্টি হয়েছে, যেমন ভস্তক হ্রদ। বরফ আচ্ছাদনের পরিসীমার দিকে অনেক হিম তাক ও হিম উত্থান রয়েছে।

## অঞ্চলসমূহ
[থাম্ব|বাম|250px|[Princess Astrid Coast|রাজকুমারী অ্যাস্ট্রিড এবং রাজকুমারী রগনিল্দ উপকূল]]
থাম্ব|বাম|250px|বানজ়ার, সাবরিনা ও বাড ল' গম্বুজ উপকূল
ভৌগোলিকভাবে অ্যান্টার্কটিকা মহাদেশ রস সাগর ও ওয়েডেল সাগরের মাঝে ট্রান্স-অ্যান্টার্কটিক পর্বতমালা দ্বারা দুটি অসমান অংশে বিভক্ত হয়েছে। পশ্চিম অ্যান্টার্কটিকা ও পূর্ব অ্যান্টার্কটিকা, মূলমধ্যরেখার সাপেক্ষে যথাক্রমে পূর্ব ও পশ্চিম গোলার্ধের সাথে অনেকটা সামঞ্জস্যপূর্ণ। এই নামকরণকে অনেকে ইউরোকেন্দ্রিক পক্ষপাতদুষ্ট বলে গণ্য করেন, যার ফলে বিকল্প নাম হিসেবে 'ক্ষুদ্রতর অ্যান্টার্কটিকা' ও 'বৃহত্তর অ্যান্টার্কটিকা' কে অনেক সময় প্রাধান্য দেয়া হয়। অ্যান্টার্কটিকার মূল ভূখণ্ডের প্রায় এক-তৃতীয়াংশ পশ্চিম অ্যান্টার্কটিকা ও বাকি দুই-তৃতীয়াংশ পূর্ব অ্যান্টার্কটিকার অন্তর্ভুক্ত।
ক্ষুদ্রতর পশ্চিম অ্যান্টার্কটিকা পশ্চিম অ্যান্টার্কটিক হিম আচ্ছাদন দ্বারা আবৃত। এই হিম আচ্ছাদন কিছু উদ্বেগ সৃষ্টি করেছে কারণ এটি ধসে পড়ার ক্ষুদ্র সম্ভাবনা রয়েছে। যদি তা ঘটে তবে সমুদ্রপৃষ্ঠের উচ্চতা খুব অল্প সময়ের মাঝেই কয়েক মিটার বৃদ্ধি পাবে।

## আগ্নেয়গিরি
পর্যবেক্ষিত আগ্নেয় গ্যাসের উপস্থিতি ও অপেক্ষাকৃত সাম্প্রতিককালে জমা হওয়া অগ্ন্যুৎপাতজাত প্রস্তরখণ্ড বিশ্লেষণের ভিত্তিতে অ্যান্টার্কটিকার মূল ভূখণ্ডে চারটি আগ্নেয়গিরিকে সক্রিয় বলে মনে করা হয়। এগুলো হল:
মেলবোর্ন পর্বত (২,৭৩০ মি) (৭৪°২১'দ., ১৬৪°৪২'পূ.), একটি যৌগিক আগ্নেয়গিরি;
বার্লিন পর্বত (৩,৫০০ মি) (৭৬°০৩'দ., ১৩৫°৫২'প.), যৌগিক আগ্নেয়গিরি;
কফম্যান পর্বত (২,৩৬৫ মি) (৭৫°৩৭'দ., ১৩২°২৫'প.), যৌগিক আগ্নেয়গিরি; এবং
হ্যাম্পটন পর্বত (৩,৩২৫ মি) (৭৬°২৯'দ., ১২৫°৪৮'প.), একটি আগ্নেয়গিরিকুন্ড। 
সমুদ্রতীরাতিক্রান্ত দ্বীপসমূহে কয়েকটি আগ্নেয়গিরিতে পূর্ব সক্রিয়তা নথিভুক্ত করা হয়েছে। যেমন:
এরেবাস পর্বত (৩,৭৯৫ মি), ১০ টি জ্ঞাত অগ্ন্যুৎপাত ও ১ টি ধারণাকৃত অগ্ন্যুৎপাত রস দ্বীপে অবস্থিত একটি যৌগিক আগ্নেয়গিরি। মহাদেশের অপর প্রান্তে, ডিসেপশন দ্বীপ (৬২°৫৭'দ., ৬০°৩৮'প.), ১০ টি জ্ঞাত অগ্ন্যুৎপাত ও ৪ টি ধারণাকৃত অগ্ন্যুৎপাত বিশিষ্ট এই আগ্নেয়গিরিকুন্ডটি সবচেয়ে সক্রিয় রয়েছে।
ব্যালেনি দ্বীপপুঞ্জের বাকল দ্বীপ (৬৬°৫০'দ., ১৬৩°১২'পূ.),
দক্ষিণ শেটল্যান্ড দ্বীপপুঞ্জের পেঙ্গুইন দ্বীপ (৬২°০৬'দ., ৫৭°৫৪'প.),
পলেট দ্বীপ (৬৩°৩৫'দ., ৫৫°৪৭'প.), এবং
লিন্ডেনবার্গ দ্বীপ (৬৪°৫৫'দ., ৫৯°৪০'প.) - এগুলোকেও সক্রিয় বলে ধারণা করা হয়।

## তথ্যসূত্র


বিষয়শ্রেণী:ভূগোল
মরিচ্চাপ-লবঙ্গবতী নদী

**মরিচ্চাপ-লবঙ্গবতী নদী**  বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী।  নদীটির দৈর্ঘ্য ৪৫ কিলোমিটার, গড় প্রস্থ ১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরিচ্চাপ-লবঙ্গবতী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৫।

## প্রবাহ
মরিচ্চাপ-লবঙ্গবতী নদীটি সাতক্ষীরা জেলার সাতক্ষীরা সদর উপজেলার ভোমরা ইউনিয়ন এলাকায় প্রবহমান ইছামতি নদী হতে উৎপত্তি লাভ করেছে। অতঃপর এই নদীর জলধারা একই জেলার সাতক্ষীরা সদর উপজেলা এবং দেবহাটা উপজেলার সীমান্ত ঘেঁষে আশাশুনি উপজেলার বুদ্ধহাটা ইউনিয়ন পর্যন্ত প্রবাহিত হয়ে খোলপেটুয়া নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত। মানিকখালি নামক স্থানে এটি বেতনা নদীর সাথে মিলিত হয়ে খোলপেটুয়া নদী নাম ধারণ করেছে। মরিচ্চাপ নদীর সংগে প্রাণসায়র খালের সংযোগ রয়েছে।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:সাতক্ষীরা জেলার নদী
বিষয়শ্রেণী:আশাশুনি উপজেলা
বিষয়শ্রেণী:সাতক্ষীরা সদর উপজেলা
বিষয়শ্রেণী:দেবহাটা উপজেলা
সুরশলাকা

**টিউনিং ফর্ক** বা **সুরশলাকা** বা **সুরকণ্টক** বা **স্বনশূল** () স্থিতিস্থাপক ধাতুর (সাধারণত ইস্পাতের) তৈরি একটি ইউ-আকৃতির দুই শাখাযুক্ত দন্ড দিয়ে গঠিত এক প্রকার ধ্বনি অনুনাদক। যখন একে কোন পৃষ্ঠের বা বস্তুর সাথে আঘাত করে কম্পিত করা হয় তখন তা একটি নির্দিষ্ট ও ধ্রুব কম্পাঙ্কে অনুনাদিত হয়, এবং অল্প কিছু সময়ে উর্ধস্বনগুলো বিলীন হয়ে গেলে, একটি শুদ্ধ সাঙ্গীতিক স্বন নির্গত করে। একটি নির্দিষ্ট সুরশলাকার সৃষ্ট কম্পাঙ্ক এর ইউ-আকৃতির দুই শাখার দৈর্ঘ্য ও ভরের উপর নির্ভর করে। একটি নির্দিষ্ট সুরশলাকার কম্পাঙ্ক সর্বদা ধ্রুব হওয়ায় এটি প্রায়ই বাদ্যযন্ত্রের সুর ঠিক করার জন্য মানদণ্ড হিসেবে ব্যবহৃত হয়।
১৭১১ সালে ব্রিটিশ সঙ্গীতজ্ঞ জন শোর সুরশলাকা আবিষ্কার করেন; তিনি রাজদরবারের একজন ভেরীবাদক ও লুটবাদক সার্জেণ্ট ছিলেন। 

## বর্ণনা

## কম্পাঙ্ক গণনা

## ব্যবহার
### বাদ্যযন্ত্রে
### ঘড়িতে
### চিকিত্সাগত ও বৈজ্ঞানিক ব্যবহারসমূহ
### গতি বন্দুক ক্রমাঙ্কন
### জাইরোস্কোপে

## আরও দেখুন

## তথ্যসূত্র

## বহিঃসংযোগ

## তথ্যসূত্র

বিষয়শ্রেণী:১৭১১-এর আবিষ্কার
বিষয়শ্রেণী:বাদ্যযন্ত্র এবং আনুষঙ্গিক
বিষয়শ্রেণী:অনুনাদিত যন্ত্র
বিষয়শ্রেণী:ঘনযন্ত্র
বিষয়শ্রেণী:শব্দবিজ্ঞান
বিষয়শ্রেণী:শব্দ (ধ্বনি)
স্ক্যাবিস

**স্ক্যাবিস** এক প্রকার চর্মজনিত রোগ যা *Sarcoptes scabei* নামক এক প্রকার জীবাণু দ্বারা সংঘটিত হয়। এর প্রধান লক্ষণ হল শরীরে চুলকানি ও গুটি গুটি র‍্যাশ ওঠা। স্পর্শের মাধ্যমে সাধারণত এ রোগ হয়। তাছাড়া রোগীর ব্যবহৃত কাপড় গামছা, বিছানার চাদর ও বালিশ ব্যবহার করলে এ রোগ হতে পারে। বিশেষ করে শিশুরা এতে ব্যাপকভাবে আক্রান্ত হয়ে থাকে। প্রথমবার সংক্রমণে একজন ব্যক্তির সাধারণত দুই থেকে ছয় সপ্তাহের মধ্যে উপসর্গ দেখা দেয়। দ্বিতীয় সংক্রমণের লক্ষণগুলি ২৪ ঘণ্টার মধ্যেই শুরু হতে পারে। এই উপসর্গগুলি শরীরের বেশিরভাগ অংশে, যেমন-কব্জি, আঙ্গুলের ভিতর বা কোমরের আশেপাশে উপস্থিত হতে পারে। রাতের বেলা চুলকানির তীব্রতা আরও বাড়ে।
এটি দেখতে অনেকটা গোল চাকার ন্যায় হয়ে থাকে।শুরুর দিকে লাল ছোপ ছোপ এলার্জির মতো দেখতে হয়।

## লক্ষন
* আঙ্গুলের ফাঁকে, আঙ্গুলে, বগলে, যৌনাঙ্গে, নাভি ও নাভির চার দিকে ছোট ছোট দানা বা গুটি দেখা দেয়। তবে এ গুটিগুলো মুখ, মাথা বাদে সমস্ত শরীরে দেখা দিতে পারে। 
* গুটি গুলোতে প্রচণ্ড চুলকায় এবং চুলকানি রাতে বেশি হয়।

File:Acarodermatitis Fuß.jpg|পায়ের স্ক্যাবিস
File:Acarodermatitis Arm.jpg|বাহুর স্ক্যাবিস
File:Acarodermatitis Hand.jpg|হাতের স্ক্যাবিস
File:Acarodermatitis Finger.jpg|আঙ্গুলের স্ক্যাবিস


## প্রতিরোধ
পারমেথ্রিন বা আইভারমেক্টিন ব্যবহার করে এমন গণ-চিকিৎসা প্রোগ্রামগুলি বেশিরভাগ জনসাধারণের মধ্যে স্ক্যাবিস এর বিস্তার হ্রাসে কার্যকরী। স্ক্যাবিসের জন্য কোন টিকা পাওয়া যায় না। সংক্রমণের লক্ষণ না দেখা সত্ত্বেও রোগীর সংস্পর্শে যারা থাকেন, সবারই চিকিৎসা করা বাঞ্ছনীয়। পরিষ্কার পরিচ্ছন্নতা বজায় রাখাই স্ক্যাবিস রোধের মোক্ষম উপায়।
## চিকিৎসা
thumbnail|মানুষের দেহে চুলকানি আক্রান্ত হওয়ার কিছু সাধারন জায়গা

স্ক্যাবিসের চিকিৎসার অনেক ঔষধ আছে,তবে এর পাশাপাশি যাবতীয় গৃহস্থ জিনিসপত্র এবং যারা রোগীর সংস্পর্শে ছিলেন,তারাও চিকিৎসার আওতায় থাকবেন। ঔষধের মধ্যে আছে অ্যান্টিহিস্টামিন এবং অ্যান্টি সংক্রামক ঔষধ । বিছানার চাদর,কাপড় ,তোয়ালে সহ ব্যবহৃত সবকিছু গরম পানিতে ধুয়ে রোদে শুকানো উচিত।
### পারমেথ্রিন
পারমেথ্রিন স্ক্যাবিসের জন্য সবচেয়ে কার্যকর চিকিৎসা।  এটি ঘাড় থেকে নিচে, শরীরের সব জায়গায় রাতে ঘুমানোর আগে লাগানো হয় এবং সকালে ধুয়ে ফেলতে হয়।. শরীরের প্রতিটি জায়গায় পারমেথ্রিন লাগাতে হবে, না হলে সুস্থ অংশও সংক্রমিত হবে।পারমেথ্রিন একবার লাগালেই যথেষ্ট, তবে অনেক চিকিৎসক তিন থেকে সাত দিন পর দ্বিতীয় বার এটি পূর্ব সতর্কতার জন্য প্রয়োগ করতে বলেন। স্ক্যাবিস শক্ত হলে আইভারমেক্টিন ব্যবহার করা যেতে পারে। পারমেথ্রিন ব্যবহারে ত্বক সামান্য জ্বালা হতে পারে, যা সহনীয়। 

### আইভারমেক্টিন:
একবার ব্যবহার করলেই আইভারমেক্টিন স্ক্যাবিস দূর করতে বেশ কার্যকর। শক্ত হয়ে যাওয়া স্ক্যাবিসের চিকিৎসায় এটিই সর্বোত্তম চিকিৎসা। ছয় বছরের কম বাচ্চাদের জন্য এটা ব্যবহার করা নিষেধ।

### অন্যান্য
### জনসাধারণ পর্যায়

## রোগতত্ত্ব

## তথ্যসূত্র

## বহিঃসংযোগ
* WHO | Scabies
* American Academy of Dermatology pamphlet on Scabies
* Scabies FAQ from the National Pediculosis Association

বিষয়শ্রেণী:সংক্রামক চর্মরোগ
বিষয়শ্রেণী:অবহেলিত গ্রীষ্মমণ্ডলীয় রোগ
বিষয়শ্রেণী:গ্রীষ্মমণ্ডলীয় রোগ
বিষয়শ্রেণী:স্তন্যপায়ী প্রাণীর রোগ
মারোয়াড়ি ভাষা

**মারোয়াড়ি** (मारवाड़ी *মার্ৱাড়ী*) ভারতের রাজস্থান রাজ্যে প্রচলিত একটি রাজস্থানি ভাষা। তবে রাজস্থান সংলগ্ন গুজরাত, হরিয়ানা এবং পাকিস্তানের পূর্বাংশে মারোয়াড়ি ভাষাভাষী জনগোষ্ঠী বাস করে। মারোয়াড়ি ভাষা দেবনাগরী লিপিতে লেখা হয়। ঐতিহ্যগতভাবে মারোয়াড়ি ভাষা মহাজনী লিপিতে লেখা হতো।  পাকিস্তানে দুই ধরনের মারোয়াড়ি ভাষা দেখতে পাওয়া যায়। সেখানে মারোয়াড়ি ভাষা পরিমার্জিত আরবি লিপিতে লেখা হয়। পাকিস্তানি মারোয়াড়ি ভাষা এবং ভারতীয় মারোয়াড়ি ভাষার বৈসাদৃশ্য এত বেশি যে অনেকেই আলাদা ভাষা হিসেবে মন্তব্য করেন।

মারোয়াড়ি ভাষার ২০ টি উপভাষা আছে।

## ইতিহাস
বলা হয়ে থাকে মারোয়াড়ি এবং গুজরাতি ভাষার গুর্জার এলাকার ভাষা গুজ্জার ভাখা অথবা মরু-গুর্জার ভাষা থেকে উদ্ভূত হয়েছে। রাজস্থানী ভাষার প্রচলিত ব্যাকরণ প্রণয়ন করেছে জৈন সন্ন্যাসী এবং গুজরাতি শিক্ষাবিদ আচার্য্য হেমচন্দ্র সুরি।

## তথ্যসূত্র

বিষয়শ্রেণী:রাজস্থানের ভাষা
বিষয়শ্রেণী:ভারতের ভাষা
বিষয়শ্রেণী:নেপালের ভাষা
বিষয়শ্রেণী:গুজরাতের ভাষা
বিষয়শ্রেণী:দেবনাগরী লিপিতে লেখা ভাষা
মারোয়াড়ি মুসলমান

**মারোয়াড়ি মুসলমান** হচ্ছে ভারতের রাজস্থান অঞ্চল হতে উদ্ভূত নৃতাত্ত্বিক জনগোষ্ঠী যারা ভারত এবং পাকিস্তানে বাস করে। তারা রাজস্থানী ভাষার উপভাষা মারোয়াড়ী ভাষায় কথা বলে যা ইন্দো আর্য ভাষাগোষ্ঠীর পশ্চিম দলের সদস্য। ১৯৪৭ সালে এই নৃগোষ্ঠীর বড় অংশ ভারত থেকে পাকিস্তানে অভিবাসী হয়ে করাচি এবং সিন্ধু প্রদেশে বসবাস শুরু করে। মারোয়াড়ী মুসলমানগণ শিল্প এবং মধ্যম শ্রেণীর ব্যবসার জন্য প্রসিদ্ধ। পাকিস্তানের অর্থনীতিতে মারোয়াড়ি মুসলমানগণের অবদান উল্লেখযোগ্য। 
২০০১ সালের ভারতীয় আদমশুমারি অনুসারে, রাজস্থানে ৪৭৮৮২২৭ জন মুসলমান বাস করেন যা সেখানকার মোট জনগোষ্ঠীর ৮.৪৭%। পাকিস্তানে প্রায় তিন লাখ মারোয়াড়ী মুসলমান বসবাস করে।

## তথ্যসূত্র

বিষয়শ্রেণী:নৃগোষ্ঠী
বিষয়শ্রেণী:অবস্থান অনুযায়ী ভারতে ইসলাম
বিষয়শ্রেণী:পাকিস্তানের সামাজিক দল
বিষয়শ্রেণী:রাজস্থানের মুসলিম সম্প্রদায়
পাটনা সাহিব

**পাটনা সাহিব** হল ভারতের বিহার রাজ্যের রাজধানী পাটনা শহরের একটি অঞ্চল। পাটনা সাহিব ভারতে শিখদের একটি পবিত্র তীর্থস্থান। ১০ম শিখ গুরু গোবিন্দ সিং এখানে জন্মগ্রহণ করেছিলেন। পাটনা সাহিব গুরুদ্বারা বা তখত শ্রী পাটনা সাহিব শিখদের পাঁচটি পবিত্রতম ‘তখত’ বা কর্তৃপক্ষের আসনগুলির অন্যতম। এই স্থানটি হরমিন্দর তখত নামে পরিচিত হলেও শিখরা এটির সম্মানার্থে এটিকে পাটনা সাহিব বলে থাকেন। তখত শ্রী পাটনা সাহিব বা গুরু গোবিন্দ সাহিব গুরুদ্বারা সারা বিশ্বে শিখদের একটি গুরুত্বপূর্ণ ধর্মস্থান।

## বিবরণ
পাটনা সাহিব পাটনার একটি পুরনো এলাকা। এটি অন্যন্ত জনবহুল অঞ্চল। পাটনা সাহিবের প্রধান জনবসতিগুলি হল বেঙ্গলি কলোনি, ঝাউগঞ্জ, রামবাগ, কালী আস্থান, নেহেরু টোলা, মারুফগঞ্জ ও বিহার মিলস কলোনি। গুরু গোবিন্দ রোড পাটনা সাহিব গুরুদ্বারাকে পাটনা সাহিব চকের সঙ্গে যুক্ত করেছে। মঙ্গল তলাও এখানকার একটি উল্লেখযোগ্য জলাশয়। এখানে বিভিন্ন ধরনের বিদ্যালয় ও হাসপাতাল রয়েছে। শিখ ধর্মস্থান ছাড়াও পাটনা সাহিবে বেশ কিছু হিন্দু মন্দির ও মসজিদ আছে। গঙ্গা নদীর তীরে পাটনা ঘাট এই অঞ্চলেই অবস্থিত। পাটনা সাহিব এলাকাটি পাটনা পুলিশের দীদারগঞ্জ থানা এলাকার মধ্যে পড়ে। বর্তমানে পাটনা সাহিব একটি অন্যতম প্রধান বাণিজ্য কেন্দ্র।

## পরিবহণ
পাটনা সাহিব অঞ্চলের একটি নিজস্ব রেল স্টেশন আছে। এটি হল পাটনা সাহিব রেল স্টেশন। এই রেল স্টেশনটি হাওড়া-দিল্লি মেন লাইনের মাধ্যমে ভারতের বিভিন্ন প্রধান শহরের সঙ্গে যুক্ত।

## তথ্যসূত্র

বিষয়শ্রেণী:পাটনার অঞ্চল
লাইপোমা

**লাইপোমা** একটি নির্দোষ টিউমার যা চর্বিযুক্ত টিস্যু দিয়ে গঠিত। নরম টিস্যু টিউমারগুলোর মধ্যে লাইপোমা হচ্ছে সবচেয়ে সাধারণ ধরন। লাইপোমাগুলোতে হাত দিয়ে স্পর্শ করলে নরম অনুভূত হয়, সাধারণত নড়ানো চড়ানো যায় এবং সাধারণভাবে এগুলো ব্যথাহীন। অনেক লাইপোমা ছোট আকারের, সাধারণত এক সেন্টিমিটার ব্যাসের কম; কিন্তু কোনো কোনো লাইপোমা ছয় সেন্টিমিটারের চেয়ে বড় আকারের হতে পারে। সাধারণত ৪০ থেকে ৬০ বছর বয়সে লাইপোমা বেশি দেখা দেয়, তবে শিশুদেরও এটা হতে পারে। কারও কারও মতে লাইপোমা ক্যান্সারে রূপান্তর ঘটতে পারে।

## লাইপোমার ধরন
বিভিন্ন ধরনের লাইপোমা রয়েছে, যেমন-
* অ্যানজিওলাইপোমা : ত্বকের নিচে ব্যথাপূর্ণ গোটা। লাইপোমায় অন্য সব বৈশিষ্ট্য রয়েছে।
* অ্যানজিও লাইপো লিওমায়োমা : এটি অর্জিত লাইপোমা। একক। উপসর্গবিহীন গোটা। ত্বকের নিচে গোলাকার টিউমার। পরীক্ষা করলে নরম মাংসপেশি কোষ, রক্তনালি, সংযোজক কলা ও চর্বি পাওয়া যায়।
* নিউরাল ফাইব্রোলাইপোমা : নার্ভ ট্রাংক বরাবর ফাইব্রো-ফ্যাটি টিস্যুর অতিরিক্ত বৃদ্ধি। নার্ভে চাপ পড়ে।
* কনড্রয়েড লাইপোমা : মহিলাদের পায়ের গভীরে হয়। শক্ত, হলুদ টিউমার।
* স্পিনডল-সেল লাইপোমা : উপসর্গবিহীন। বয়স্ক পুরুষদের পিঠ, ঘাড় ও কাঁধের ত্বকের নিচে হয়। ধীরে ধীরে বড় হতে থাকে।
* প্লিওমরফিক লাইপোমা : স্পিনডল-সেল লাইপোমার মতো এই লাইপোমাগুলো বয়স্ক পুরুষদের পিঠের বেশিরভাগ জায়গায় ও ঘাড়ে হয়ে থাকে।
* ইন্ট্রাডার্মাল স্পিনডল সেল লাইপোমা : এই লাইপোমা বেশিরভাগ ক্ষেত্রে মহিলাদের হয়। সচরাচর মাথা, ঘাড়, পেট, বুক, পিঠ এবং হাত ও পায়ে হয়ে থাকে।
* হাইবারনোমা : এই লাইপোমাতে থাকে বাদামি চর্বি। লাইপোমার সবচেয়ে সাধারণ ধরন হলো **সুপারফিসিয়াল সাবকিউটেনিয়াস লাইপোমা**, অর্থাৎ ত্বকে ঠিক নিচে অবস্থানকারী লাইপোমা। বেশিরভাগ ক্ষেত্রে এগুলো বুক, পিঠ, পেট, উরু এবং হাতে দেখা যায়।

## চিকিৎসা
টিউমারগুলোতে ব্যথা না করলে কিংবা হাঁটাচলার অসুবিধা না হলে সাধারণত লাইপোমার চিকিৎসার প্রয়োজন নেই। সৌন্দর্যগত কারণে এগুলো অপসারণ করা যেতে পারে। যদি লাইপোমা বেশি বড় হয় কিংবা খারাপ কিছু সন্দেহ করা হয় তাহলে অপারেশন করে হিস্টোপ্যাথলজি পরীক্ষা করা যেতে পারে। সাধারণত সহজ অপারেশনের মাধ্যমে এসবস লাইপোমা ফেলে দেওয়া হয়। ১-২ শতাংশের ক্ষেত্রে অপারেশনের পরেও আবার লাইপোমা দেখা দিতে পারে ৷

## তথ্যসূত্র

বিষয়শ্রেণী:বেনাইন নিওপ্লাজম
ভৈরব নদী

**ভৈরব নদী** শব্দটি দ্বরা সাধারণত নিম্নের নদীগুলোকে বোঝায়।

**নদী**
* ভৈরব নদ বাংলাদেশের চুয়াডাঙ্গা, ঝিনাইদহ, যশোর, নড়াইল, খুলনা,  চুয়াডাঙ্গা, কুষ্টিয়া, ঝিনাইদহ ও মাগুরা জেলায় অবস্থিত অন্যতম নদী।
* ভৈরব নদী (বাগেরহাট) বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী।
* ভৈরব নদী (মুর্শিদাবাদ), ভারতের পশ্চিমবঙ্গ রাজ্যের মুর্শিদাবাদ জেলার একটি নদী। 
* ছোট ভৈরব নদী, ভারতের পশ্চিমবঙ্গ রাজ্যের মুর্শিদাবাদ জেলার একটি নদী এবং ভৈরবের (মুর্শিদাবাদ) একটি শাখানদী। 
* ভৈরব-কপোতাক্ষ নদ,  বাংলাদেশ-ভারতের একটি আন্তঃসীমান্ত নদী। নদীটি ভারতের  মুর্শিদাবাদ এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী।
ব্রক লেজনার

**ব্রক এডোয়ার্ড লেজনার ** (;জন্ম ১২ জুলাই ১৯৭৭) একজন আমেরিকান পেশাদার কুস্তিগির এবং পূর্বে অপেশাদার কুস্তিগির, পেশাদার আমেরিকান ফুটবল খেলোয়াড়, এবং মিশ্র মার্শাল শিল্পী, বর্তমানে সে  ডাব্লিউডাব্লিউই এর ডাব্লিউডাব্লিউই র ব্রান্ডের সাথে চুক্তিবদ্ধ আছেন। তিনি বর্তমানে ডাব্লিউডাব্লিউই- তে স্বাক্ষর করেছেন যেখানে তাকে "ফ্রি এজেন্ট" মনোনীত করা হয়েছে, যা তাকে র এবং স্ম্যাকডাউন উভয় ব্র্যান্ডে উপস্থিত হওয়ার অনুমতি দেয়। প্রায়শই বিশ্বের অন্যতম সেরা ক্রীড়াবিদ হিসাবে বিবেচিত, লেসনারই একমাত্র ব্যক্তি যিনি ডাব্লিউডাব্লিউই, আলটিমেট ফাইটিং চ্যাম্পিয়নশিপ (ইউএফসি), নিউ জাপান প্রো-রেসলিং (এনজিপিডাব্লিউ)। তিনি ৭ বারের ডাব্লিউডাব্লিউই চ্যাম্পিয়ন

বিসমার্ক স্টেট কলেজএ তার অপেশাদার কুস্তি জীবনের সাফল্যের পর মিনেসোটা বিশ্ববিদ্যালয় এ যোগ দান করেন ,সেখানে (১০৬ টা ম্যাচ জিতেন এবং ৫টা ম্যাচ হারেন), এরপর ২০০০ সালে লেজনার ডাব্লিউডাব্লিউই এর সাথে চুক্তিবদ্ধ হন। সে  ওহাইয়ো ভ্যালি রেসলিং (ওভিডাব্লিউ) উন্নয়ন প্রোমোশনাল এড এ সাক্ষর করেন , সেখানে তিনি তিনবার ওভিডাব্লিউ সাউদার্ন ট্যাগ টিম চ্যাম্পিয়ন হন ,ট্যাগ টিম পার্টনার ছিলেন শেলটন বেঞ্জামিন। ২০০২ সালে ডাব্লিউডাব্লিউই-এ অভিষেক হয় লেজনারের। লেজনার ডাব্লিউডাব্লিউই-এ অভিষেকের ৫ মাসের মধ্যে ২৫ বছর, ৪৪ দিন বয়সে ডাব্লিউডাব্লিউই চ্যাম্পিয়নশিপ জয় করে।

## প্রথম জীবন
**ব্রক লেজনার** ওয়েবস্টের, দক্ষিণ ডেকোটা,-এ ১৯৭৭ সালের ১২-ই জুন জন্মগ্রহণ করেন।. তিনি তার মা-বাবা স্টেফানি এবং রিচার্ড লেজনার লালন-পালনে বড় হন। তিনি জার্মান বংশদ্ভুত। তার দুই বড় ভাই ট্রয় এবং চাদ, এবং ব্র্যান্ডি নামে একটি ছোট বোন আছে।
## পেশাদারী কুস্তির কর্মজীবন

### ডাব্লিউডাব্লিউই
#### বিভিন্ন স্টোরিলাইন
৭ জুলাই, ২০১৬ সালের ''স্ম্যাকডাউন'' এর পর্বে ঘোষণা করা হয় যে, ২০১৬ সালের সামারস্ল্যাম-এ ব্রক লেজনার রেন্ডি অরটন-এর মোকাবিলা করবে। এর দুই দিন পর ৯ জুলাই ২০১৬-এ, ডাব্লিউডাব্লিউই লেজনারকে *UFC 200*-তে খেলার জন্য অনুমতি প্রদান করে। ১৯ জুলাই ২০১৬-এ, ডাব্লিউডাব্লিউই ড্রাফট-এ ব্রক লেজনার ডাব্লিউডাব্লিউই র-এর পঞ্চম সদস্য হিসেবে অন্তর্ভুক্ত হন। রিপোর্ট দাবী করে যে সে এক নম্বর সদস্য হিসেবে অন্তর্ভুক্ত হতো যদিনা সে UFC ড্রাগ পরীক্ষা ব্যর্থ না হতো।
### সমাপনী ধাপ
* এফ–ফাইভ (ফায়ারম্যান'স ক্যারি ফেসবাস্টার)
* কিমুরা লক
* ব্রক লক

### উল্লেখযোগ্য পদক্ষেপ
* জার্মান সুপ্লেক্স
* সুপ্লেক্স

## তথ্যসূত্র

## বহিঃসংযোগ

বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:মার্কিন পুরুষ মিশ্র মার্শাল শিল্পী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত কানাডীয় ব্যক্তি
বিষয়শ্রেণী:২১শ শতাব্দীর পুরুষ পেশাদার কুস্তিগির
বিষয়শ্রেণী:কানাডায় মার্কিন অভিবাসী
বিষয়শ্রেণী:কানাডায় মার্কিন প্রবাসী
বিষয়শ্রেণী:ডোপিং মামলায় মার্কিন ক্রীড়াবিদ
বিষয়শ্রেণী:কানাডার নাগরিকীকৃত নাগরিক
বিষয়শ্রেণী:কিং অব দ্য রিং প্রতিযোগিতার বিজয়ী
বিষয়শ্রেণী:মানি ইন দ্য ব্যাংক বিজয়ী
বিষয়শ্রেণী:রয়্যাল রাম্বল বিজয়ী
বিষয়শ্রেণী:ডাব্লিউডাব্লিউই ইউনিভার্সাল চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:ডাব্লিউডাব্লিউই কুস্তিগীর
বিষয়শ্রেণী:কানাডীয় পুরুষ পেশাদার কুস্তিগির
ডিমের শ্বেতাংশ

[thumb|ডিমের শ্বেতাংশ দ্বারা বেষ্টিত একটি কাঁচা [ডিমের কুসুম]]
**ডিমের শ্বেতাংশ** বা **ডিমের সাদা** বলতে ডিমের ভেতরে অবস্থিত স্বচ্ছ তরল অংশটিকে বোঝায়।  ডিমের নিষিক্ত বা অনিষিক্ত কুসুমের চারপাশ ঘিরে এটি গঠিত হয়। ডিমের শ্বেতাংশের মূল প্রাকৃতিক উদ্দেশ্য হল ডিমের কুসুমকে সুরক্ষা প্রদান করা এবং নিষিক্ত হবার পর ভ্রূণের বৃদ্ধিতে অতিরিক্ত পুষ্টির যোগান দেওয়া। ডিমের শ্বেতাংশের মূল উপাদান হল পানি (প্রায় ৮৮%)। বাকী প্রায় ১১% উপাদান এই পানিতে দ্রবীভূত থাকে। এগুলি হল ওভ্যালবুমিন (৫৪%), ওভোট্রান্সফেরিন (১২%), ওভোমিউকয়েড (১১%), ওভোমিউসিন (৩.৫%), এবং লাইসোজোম (৩.৫%), ইত্যাদি। ডিমের কুসুমে প্রচুর স্নেহ পদার্থ থাকলেও এর বিপরীতে ডিমের শ্বেতাংশে স্নেহ পদার্থ নেই বললেই চলে। ডিমের শ্বেতাংশে শর্করার পরিমাণ ১%-এরও কম। সমগ্র ডিমের প্রোটিনের প্রায় ৫৬% ডিমের শ্বেতাংশে অবস্থান করে। ডিমের শ্বেতাংশের ওজন ডিমের মোট ওজনের প্রায় দুই-তৃতীয়াংশ।

রান্নার বিভিন্ন পদ বানাতে ডিমের শ্বেতাংশ ব্যবহার করা হয়, যেমন  মেরাঁগ (meringue), মুস (mousse), ইত্যাদি। ডিমের শ্বেতাংশ মানবদেহের জন্য অত্যাবশ্যক অ্যামিনো এসিডসমূহের একটি ভাল উৎস। আবার বিভিন্ন রোগ প্রতিরোধক টীকা প্রস্তুত করতেও ডিমের শ্বেতাংশ ব্যবহার করা হতে পারে, যেমন ইনফ্লুয়েঞ্জা টীকা। ওভোট্রান্সফেরিন রক্তে ধাতু পরিবাহক, জীবাণুনাশক ও ক্যান্সাররোধী পদার্থ হিসেবে, লাইসোজোম খাদ্য সংরক্ষক হিসেবে, ওভ্যালবুমিন একটি পুষ্টি সম্পূরক হিসেবে এবং ওভোমিউসিন টিউমার বা অর্বুদ দমনকারক হিসেবে ব্যবহৃত হতে পারে।

## তথ্যসূত্র

## আরও দেখুন
* ডিমের কুসুম
* ডিমের খোলস

## বহিঃসংযোগ

* 
* 

বিষয়শ্রেণী:ডিম
বিষয়শ্রেণী:জীববৈজ্ঞানিক পদার্থ
যমজ

**যমজ** হলো একই গর্ভধারণে সৃষ্ট দুটি সন্তান। যমজ মনোজাইগোটিক (*অভিন্ন*) হতে পারে, অর্থাৎ তারা একটিমাত্র জাইগোট থেকে বড় হতে পারে পরে বিচ্ছিন্ন হয়ে দুটি ভ্রুণ গঠন করে, অথবা ডিজাইগোটিক (*ভ্রাতৃসম*), অর্থাৎ তারা আলাদা ডিম্বক থেকে বড় হয়, প্রত্যেকটি নিষিক্ত হয় আলাদা শুক্রাণু দ্বারা।

অন্যদিকে একটি ফিটাস যখন একা গর্ভে বড় হয় তাকে *সিঙ্গেলটন* বলে এবং বহুজন্মে ভূমিষ্ঠ সন্তানের সাধারণ পরিভাষা হলো *মাল্টিপল*।

## পরিসংখ্যান
মার্কিন যুক্তরাষ্ট্রে মানব যমজ জন্মহার ১৯৮০ থেকে ২০০৯ সাল পর্যন্ত ৭৬% বেড়েছে, প্রতি ১,০০০ জন্মে ৯.৪ থেকে ১৬.৭ যমজ সেট (১৮.৮ থেকে ৩৩.৩ যমজ)।  বিশ্বে ইয়োরুবা জনগণের যমজ হওয়ার হার সবচেয়ে বেশি, প্রতি ১,০০০ জীবিত জন্মে ৪৫-৫০ যমজ সেট (৯০-১০০ যমজ) হয়। এর কারণ সম্ভবত একটি প্রাকৃতিক ফাইটোএস্ট্রোজেন ধারণকারী একটি নির্দিষ্ট ধরণের ইয়ামের উচ্চ ভোগের কারণে যা ডিম্বাশয়কে প্রতিটি পাশ থেকে একটি ডিম ছেড়ে দিতে উদ্দীপিত করতে পারে। মধ্য আফ্রিকায়, প্রতি ১,০০০ জীবিত জন্মে ১৮-৩০টি যমজ সেট (বা ৩৬-৬০টি যমজ) হয়। দক্ষিণ আমেরিকা, দক্ষিণ এশিয়া এবং দক্ষিণ-পূর্ব এশিয়ায় সবচেয়ে কম হার পাওয়া যায়; প্রতি ১,০০০ জীবিত জন্মে মাত্র ৬ থেকে ৯ যমজ সেট। উত্তর আমেরিকা এবং ইউরোপে প্রতি ১,০০০ জীবিত জন্মে ৯ থেকে ১৬টি যমজ সেটের মধ্যবর্তী হার রয়েছে।

## আরও দেখুন
*সুপারফিকান্ডেশন
*পলিস্পার্মি

## তথ্যসূত্র

বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:যমজ
বিষয়শ্রেণী:প্রাণিবিজ্ঞান
মুইজউদ্দিন বাহরাম

**মুইজউদ্দিন বাহরাম** (শাসনকাল:১২৪০-১২৪২) ছিলেন দিল্লির মামলুক সালতানাতের ষষ্ঠ সুলতান। তিনি সুলতান শামসউদ্দিন ইলতুতমিশের পুত্র এবং রাজিয়া সুলতানার ভাই। তার বোন ভাটিণ্ডা থাকাকালে তিনি চিহালগনি বলে পরিচিত চল্লিশজন অভিজাত ব্যক্তির সমর্থনে নিজেকে সুলতান ঘোষণা করেন। রাজিয়া তার স্বামী ভাটিণ্ডার প্রধান মালিক আলতুনিয়ার সাহায্য নিয়ে ক্ষমতা পুনরুদ্ধার করতে চেয়েছিলেন। কিন্তু তারা ধরা পড়েন এবং তাদের হত্যা করা হয়। তবে মুইজউদ্দিনের শাসনামলে তার সমর্থক নেতারা বিশৃঙ্খল হয়ে পড়ে এবং একে অন্যের বিরুদ্ধে লিপ্ত হয়। বিশৃঙ্খল অবস্থায় তিনি তার সেনাবাহিনীর হাতে ১২৪২ খ্রিষ্টাব্দে নিহত হন। তার মৃত্যুর পর রুকনউদ্দিন ফিরোজের ছেলে আলাউদ্দিন মাসুদ তার উত্তরসুরি হন।

ওগেদেই খান গজনির কমান্ডার দায়ির এবং কুন্দুজের কমান্ডার হিসেবে  মেঙ্গেটুকে নিয়োগ দেন। ১২৪১ খ্রিষ্টাব্দের শীতকালে মোঙ্গলরা সিন্ধু অববাহিকা আক্রমণ করে এবং লাহোর অবরোধ করে। এসময় দায়ির মারা যান তবে ১২৪১ খ্রিষ্টাব্দের ৩০ ডিসেম্বর মোঙ্গলরা শহর হত্যাকাণ্ড চালায়। তাদের বিরুদ্ধে পদক্ষেপ নেয়ার ব্যাপারে সুলতান খুব দুর্বল ছিলেন। চিহালগনিরা তাকে দিল্লির শ্বেত দুর্গে বন্দী করে হত্যা করে।

## আরও দেখুন
*মামলুক সালতানাত (দিল্লি)
*দিল্লি সালতানাত

## তথ্যসূত্র

## বহিঃসংযোগ
*India Through the Ages 
*The Slave Dynasty

বিষয়শ্রেণী:জন্মের সাল অজানা
বিষয়শ্রেণী:১২৪২-এ মৃত্যু
বিষয়শ্রেণী:দিল্লির মামলুক সুলতান
বিষয়শ্রেণী:ভারতীয় সুন্নি মুসলিম
বিষয়শ্রেণী:১৩শ শতাব্দীর ভারতীয় রাজশাসক